wickkiey/tamil-wikipedia-chunked huggingface dataset:
# புளூலைட்டு

**புளூலைட்டு** (*Fluellite*) என்பது Al<sub>2</sub>(PO<sub>4</sub>)F<sub>2</sub>(OH)•7H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பிரெஞ்சு மொழியில் அலுமினியத்தின் புளுலேட்டு என்ற சொல்லில் இருந்து புளுலைட்டு என்ற பெயர் சூட்டப்பட்டது.  
பன்னாட்டு கனிமவியல் சங்கம் புளுலைட்டு கனிமத்தை Fllஎன்ற குறியீட்டால் அடையாளப்படுத்துகிறது.  
முதன்முதலில் 1824 ஆம் ஆண்டு இங்கிலாந்தின் கார்ன்வால் மாகாணம், செயிண்ட் ஆசுட்டெல் மாவட்டம், செயிண்ட் சுடீபன்-இன்-பிரானல் கிராமத்தில் உள்ள சுடென்னா குவின் சுரங்கத்தில் கண்டுபிடிக்கப்பட்டு விவரிக்கப்பட்டது.  
புளுலைட்டு கனிமம், சிக்கலான கிரானைட்டு தீப்பாறைகளில் காணப்படும் ஓர் அரிய இரண்டாம் நிலை கனிமமாகும். அங்கு இது முந்தைய பாசுப்பேட்டு தாதுக்களின் வானிலை மாற்றத்தால் உருவாகிறது. புளோர் அபட்டைட்டு , வேவ்லைட்டு, பாசுபோசைடரைட்டு, சிட்ரெங்கைட்டு, ஆல்டர்மானைட்டு, ககோக்சனைட்டு, வேரிசைட்டு, டர்க்கைசு, புளோரைட்டு மற்றும் குவார்ட்சு ஆகிய கனிமங்களுடன் இணைந்து காணப்படுகிறது.
# ஜல்பைகுரி சட்டமன்றத் தொகுதி

**ஜல்பைகுரி சட்டமன்றத் தொகுதி** (Jalpaiguri Assembly Constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது ஜல்பைகுரி மாவட்டத்தில் அமைந்துள்ளது. இது ஜல்பைகுரி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.இது பட்டியல் சாதியினருக்கு ஒதுக்கப்பட்டுள்ளது.
# ஜல்பைகுரி சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | அனுபம் சென் | இந்திய தேசிய காங்கிரசு |  |
| 1972 |  |  |  |
| 1977 | நிர்மல் குமார் போசு | அனைத்திந்திய பார்வார்டு பிளாக்கு |  |
| 1982 |  |  |  |
| 1987 |  |  |  |
| 1991 | அனுபம் சென் | இந்திய தேசிய காங்கிரசு |  |
| 1996 |  |  |  |
| 2001 | கோவிந்த ராய் | அனைத்திந்திய பார்வார்டு பிளாக்கு |  |
| 2006 | தேபே பிரசாத் ராய் | இந்திய தேசிய காங்கிரசு |  |
| 2011 | சுக்பிலாஸ் பர்மா |  |  |
| 2016 |  |  |  |
| 2021 | பிரதீப் குமார் பர்மா | அகில இந்திய திரிணாமுல் காங்கிரசு | } |
# இராஜா அம்பாட் தீவுகள்

**இராஜா அம்பாட் தீவுகள்** அல்லது **இராஜா அம்பாட் பிராந்தியம்** (இந்தோனேசியம்: *Kepulauan Raja Ampat*; ஆங்கிலம்: *Raja Ampat Islands; Four Kings*) என்பது நியூ கினி தீவில்; இந்தோனேசியா, தென்மேற்கு பப்புவா மாகாணத்தில், பறவைத் தலை தீபகற்பத்தின் வடமேற்கு முனையிலிருந்து அமைந்துள்ள ஒரு தீவுக்கூட்டம் ஆகும்.  
இது வைகியோ தீவு *(Waigeo)*, சலாவதி தீவு *(Salawati)*, மிசூல் தீவு *(Misool)* மற்றும் பத்தாந்தா தீவு *(Batanta)* ஆகிய நான்கு முக்கிய தீவுகள், கோபியாவ் *(Kofiau)* என்ற சிறிய தீவு; 1,500 க்கும் மேற்பட்ட சிறிய தீவுகள், மணல் தீவுகள் மற்றும் ஆழமற்ற கடல் பகுதிகளைக் கொண்டுள்ளது.  
இராஜா அம்பாட் தீவுக்கூட்டம் நிலநடுக் கோட்டைக் கடந்து செல்கிறது; மற்றும் பவள முக்கோணத்தின் ஒரு பகுதியை உருவாக்குகிறது. இது பூமியில் வளமான கடல் பல்லுயிர் கொண்ட தென்கிழக்காசியக் கடல்களின் ஒரு பகுதியாகும்.
# இராஜா அம்பாட் தீவுகள்

## பவள முக்கோணம்

பவள முக்கோணம் (ஆங்கிலம்: *Coral Triangle*) என்பது, இந்தோனேசியா, மலேசியா, பப்புவா நியூ கினி, பிலிப்பைன்ஸ், சாலமன் தீவுகள், கிழக்கு திமோர் ஆகிய நாடுகளின் கடல்சார் பகுதியாகும்.  
இந்தப் பவள முக்கோணம், கடல்வாழ் பல்லுயிர்களின் அனைத்துலக மையம் என்று அங்கீகரிக்கப்பட்டு உள்ளது. பவள முக்கோணத்தில், பெரிய வகை திமிங்கலச் சுறா மீன்களைத் தவிர, 3,000-க்கும் மேற்பட்ட மற்ற மீன் இனங்களும் உள்ளன.  
7 கோடி ஆண்டுகளுக்கு முன் வாழ்ந்ததாகச் சொல்லப்படும் அரிய வகை மீன் இனமான சீலகாந்த் *(Coelacanth)* மீன்களும், இந்த முக்கோணத்தில் இருப்பதாகக் கண்டுபிடிக்கப் பட்டுள்ளது. அந்த மீனை 1952-ஆம் ஆண்டில் கன்டுபிடித்தார்கள். உலகில் ஏழு வகையான கடலாமைகள் உள்ளன. அவற்றில் ஆறு வகை ஆமைகள், இந்தப் பவள முக்கோணத்தில்தான் காணப் படுகின்றன.
# இராஜா அம்பாட் தீவுகள்

## பொது

நிர்வாக அடிப்படையில், இந்தத் தீவுக்கூட்டம் தென்மேற்கு பப்புவா மாகாணத்தின் ஒரு பகுதியாகும். பவள முக்கோணத்தின் பெரும்பாலான தீவுகள் இராஜா அம்பாட் பிராந்தியத்தை உருவாக்குகின்றன. இராஜா அம்பாட் தீவுகள் 2004-இல் சோரோங் பிராந்தியத்தில் இருந்து பிரிக்கப்பட்டது.  
இந்த இராஜா அம்பாட் பிராந்தியம் சுமார் 70,000 சதுர கிலோமீட்டர் (27,000 சதுர மைல்) நிலம் மற்றும் கடல் பகுதியை உள்ளடக்கியது. இதில் 8,034.44 கிமீ<sup>2</sup> நிலப்பரப்பைக் கொண்டுள்ளது .  
2020 மக்கள் தொகை கணக்கெடுப்பின்படி 64,141 மக்கள் தொகையைக் கொண்டுள்ளது; 2022-ஆம் ஆண்டின் நடுப்பகுதியில் உள்ள அதிகாரப்பூர்வ மதிப்பீடு 66,839 ஆகும். இராஜா அம்பாட் பிராந்தியத்தில், சலாவதி தீவின் தெற்குப் பகுதி சேர்க்கப்படவில்லை. சலாவதி தீவு, இராஜா அம்பாட் பிராந்தியத்தின் ஒரு பகுதியாக இல்லை. மாறாக சோரோங் பிராந்தியத்தின் சலாவதி செலாத்தான் *(Salawati Selatan)* மற்றும் சலாவதி தெங்கா *(Salawati Tengah)* மாவட்டங்களை சலாவதி தீவு உருவாக்குகிறது.
# இராஜா அம்பாட் தீவுகள்

## வரலாறு

50,000 ஆண்டுகளுக்கு முன்பு இராஜா அம்பாட் தீவுகளுக்கு மனிதர்கள் முதன்முதலில் சென்றதாக தொல்பொருள் சான்றுகள் குறிப்பிடுகின்றன. மோலோலோ குகை தளத்தில், தொடக்ககால மக்கள் மர பிசின்களைப் பதப்படுத்தியதாகவும், விலங்குகளை வேட்டையாடியதாகவும் அகழ்வாராய்ச்சிகள் காட்டுகின்றன.  
மட்பாண்டங்களைத் தயாரிக்கும் திறன்பெற்ற சமூகங்கள் சுமார் 3500–3000 ஆண்டுகளுக்கு முன்பு இராஜா அம்பாட்டிற்கு குடிபெயர்ந்தன; மேலும் அவர்கள் ஆஸ்திரோனேசிய மொழிகளைப் இப்பகுதிக்குக் கொண்டு வந்திருக்கலாம் என்றும் நம்பப்படுகிறது.
# இராஜா அம்பாட் தீவுகள்

## வரலாறு

### பாகன் சுல்தானகம்

1526-ஆம் ஆண்டில் போர்த்துகீசிய மாலுமி ஜார்ஜ் டி மெனெசஸ் மற்றும் அவரது குழுவினர், இராஜா அம்பாட் தீவுகளை முதன்முதலில் பார்த்ததாகப் பதிவு செய்யப்பட்டுள்ளது. பாகன் சுல்தானகத்துடன் *(Sultanate of Bacan)* ஏற்பட்ட அரசியல் மற்றும் பொருளாதாரத் தொடர்புகளின் காரணமாக, 15-ஆம் நூற்றாண்டில் இசுலாம் முதன்முதலில் இராஜா அம்பாட் தீவுகளுக்கு வந்தது.  
16 மற்றும் 17-ஆம் நூற்றாண்டுகளில், மலுக்குவை தளமாகக் கொண்ட திடோர் சுல்தானகம் *(Sultanate of Tidore)*; இராஜா அம்பாட் தீவுகளுடன் நெருக்கமான பொருளாதார அரசியல் உறவுகளைக் கொண்டிருந்தது. இந்தக் காலக்கட்டத்தில், இசுலாம் உறுதியாக நிலைநிறுத்தப்பட்டது. மேலும் உள்ளூர்த் தலைவர்கள் இசுலாத்தை ஏற்றுக் கொள்ளத் தொடங்கினர்.
# சுவிட்செரைட்டு

**சுவிட்செரைட்டு** (*Switzerite*) என்பது (Mn,Fe)<sub>3</sub>(PO<sub>4</sub>)<sub>2</sub>·7H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அமெரிக்க தேசிய அருங்காட்சியகத்தில் முன்னாள் கனிமப் பொருட்களின் கண்காணிப்பாளராக இருந்த சியார்ச்சு சுவிட்சர் நினைவாக இந்தக் கனிமம் சுவிட்செரைட்டு எனப் பெயரிடப்பட்டது. சுவிட்செரைட்டு கனிமம் ஒற்றைச்சரிவச்சு பட்டகம் ஆகும். அதாவது ஓர் ஆடித்தளமும், ஆடித்தளத்திற்குச் செங்குத்தாக ஒரு 2-மடங்கு சுழற்சி அச்சையும் சமச்சீர் மையத்தையும் கொண்டுள்ளது. P 21/a என்ற ஒற்றைச்சரிவச்சு இடக்குழுவில் சுவிட்செரைட்டு ஒரு பகுதியாகும். ஒளியியல் பண்புகளுக்காக, சுவிட்செரைட்டு திசை மாறுபாட்டுப்பண்பு கொண்டதாக வகைப்படுத்தப்படுகிறது. குறைந்த மேற்பரப்பும் δ = 0.020 என்ற இருமுனை ஒளிவிலகலையும் சுவிட்செரைட்டு வெளிப்படுத்துகிறது.  
சுவிட்செரைட்டு கனிமம் முதன்முதலில் 1960 ஆம் ஆண்டுகளில் கண்டுபிடிக்கப்பட்டது. ஐரோப்பா, வட அமெரிக்கா மற்றும் ஆத்திரேலியாவில் உள்ள சில இடங்களில் காணப்படும் இக்கனிமம் ஒப்பீட்டளவில் ஓர் அரிதான கனிமமாகும். இந்த தாது மற்ற பாசுப்பேட்டு தாதுக்களுடன் சேர்ந்து பாசுப்பேட்டு சுரங்கங்களில் தனியாகக் காணப்படுகிறது. அரிதான தன்மை மற்றும் மிகச் சிறிய அளவு காரணமாக சுவிட்செரைட்டுக்கு பெரிய முக்கியத்துவம் இல்லை. இந்த தாது மற்ற பாசுபேட்டு தாதுக்களுடன் சேர்ந்து காணப்படுகிறது, எனவே சுவிட்செரைட்டின் முக்கியத்துவம் என்னவென்றால், இது மற்ற பாசுபேட்டு தாதுக்களுடன் சேர்ந்து விவசாய நோக்கங்களுக்காகப் பயன்படுத்தப்படுகிறது. சுவிட்செரைட்டு நிலையற்றது மற்றும் வளிமண்டலத்தில் வெளிப்படும் போது உடனடியாக மெட்டாசுவிட்செரைட்டாக நீரிழப்பு அடைகிறது.
# பன்னாட்டு மேம்பாட்டுக்கான அமெரிக்க முகமை

**பன்னாட்டு மேம்பாட்டுக்கான அமெரிக்க முகமை** (*United States Agency for International Development* (சுருக்கமாக:**USAID**) வெளிநாட்டு பொதுமக்களுக்கான உதவி மற்றும் மேம்பாட்டு உதவிகளை நிர்வகிப்பதற்குப் பொறுப்பான ஐக்கிய அமெரிக்க அரசாங்கத்தின் ஒரு தன்னாட்சி நிறுவனமாகும். அமெரிக்காவின் வெளிநாட்டு உதவி அமைப்புகள் மற்றும் திட்டங்களை ஒரே நிறுவனத்தின் கீழ் ஒன்றிணைப்பதற்காக 1961 ஆம் ஆண்டு அமெரிக்காவின் 35வது அதிபர் ஜான் எஃப். கென்னடியால் கொண்டு வரப்பட்ட சட்டாத்தின் கீழ் USAID அமைப்பு, ஐக்கிய அமெரிக்காவின் வெளியுறவுச் செயலாளரின் நேரடி வழிகாட்டுதலின் கீழ் செயல்படுகிறது.  
இம்முகமை உலகளாவிய சுகாதாரம், பேரிடர் நிவாரணம், சமூகப் பொருளாதார மேம்பாடு, சுற்றுச்சூழல் பாதுகாப்பு, ஜனநாயக நிர்வாகம் மற்றும் கல்வி ஆகியவற்றின் திட்டங்களை செயல்படுத்துகிறது. 2001 முதல் சராசரியாக ஆண்டுக்கு சுமார் $23 பில்லியன் செலவினங்களுடன், USAID உலகின் மிகப்பெரிய உதவி நிறுவனங்களில் ஒன்றாக இருந்து வருகிறது. இம்முகமை 100 க்கும் மேற்பட்ட நாடுகளில் பணிகளைக் கொண்டுள்ளது. குறிப்பாக ஆப்பிரிக்கா, ஆசியா, இலத்தீன் அமெரிக்கா, மத்திய கிழக்கு மற்றும் கிழக்கு ஐரோப்பா பகுதிகளுக்கு இம்முகமை நிதியுதவி வழங்கி வருகிறது.  
இரண்டாவது முறையான ஐக்கிய அமெரிக்காவின் அதிபராக சனவரி 2025 ல் பதவியேற்ற டோனால்ட் டிரம்ப் இம்முகமையை கலைக்கப்படுவதாக நிர்வாக ஆணை மூலம் அறிவித்தார். மேலும் இம்முகமையின் பணியாளர்களின் எண்ணிக்கை 10,000 இருந்து 290 ஆக குறைக்க திட்டமிட்டுள்ளார். டோனால்டு டிரம்பின் இந்நடவடிக்கைகளை எதிர்த்து நீதிமன்றத்தில் வழக்குகள் தொடுக்கப்பட்டுள்ளது.ஐக்கிய அமெரிக்க உச்ச நீதிமன்றம் முகமையை கலைத்தல் மற்றும் பணியாளர்களை ஆட்குறைப்பு செய்தல் போன்ற அதிபரின் நடவடிக்கைகளை தற்காலிகமாக நிறுத்தி வைத்துள்ளது.டோனால்டு டிரம்ப் நிர்வாகம், முகமையை கலைத்தல் மற்றும் பணியாளர் ஆட்குறைப்பு கோரி கீழமை நீதிமன்றத்தில் வழக்கு தாக்கல் செய்துள்ளார்.
# பன்னாட்டு மேம்பாட்டுக்கான அமெரிக்க முகமை

## தோற்றம்

ஐக்கிய அமெரிக்கப் பேரவை 4 செப்டம்பர் 1961 அன்று வெளிநாடுகளுக்கான உதவிச் சட்டத்தை நிறைவேற்றியது. இச்சட்டத்தின் கீழ் அமெரிக்க அதிபர் ஜான் எஃப். கென்னடியின் நிர்வாக ஆணையால் *பன்னாட்டு மேம்பாட்டுக்கான அமெரிக்க முகமை* நிறுவப்பட்டது.. 1998ஆம் ஆண்டு முதல் இம்முகமை தன்னாட்சி நிறுவனமாக அறிவிக்கப்பட்டது. இம்முகமை ஐக்கிய அமெரிக்காவின் அதிபர், வெளியுறவு அமைச்சர் மற்றும் பாதுகாப்புக் குழுவின் மேற்பார்வையில் இயங்குகிறது.
# பன்னாட்டு மேம்பாட்டுக்கான அமெரிக்க முகமை

## நோக்கங்கள்

குறைந்த வருமானம் கொண்ட நாடுகளில் பல்வேறு நோக்கங்களுக்காக அமெரிக்க அரசாங்க திட்டங்களை நிர்வகிக்க *பன்னாட்டு மேம்பாட்டுக்கான அமெரிக்க முகமை* பயன்படுத்தப்பட்டது. அவைகள் பின்வருமாறு:
- பேரிடர் நிவாரணம்
- வறுமை ஒழிப்பு
- சுகாதார மேம்பாடு
- சுற்றுச்சூழல் உட்பட உலகளாவிய பிரச்சினைகளில் தொழில்நுட்ப ஒத்துழைப்பு
- சமூகப் பொருளாதார மேம்பாடு
- அமெரிக்க இருதரப்பு நலன்கள்
# பன்னாட்டு மேம்பாட்டுக்கான அமெரிக்க முகமை

## அதிபர் டோனால்டு டிரம்பின் இரண்டாம் முறை நிர்வாகத்தில்

டோனால்டு டிரம்பு இரண்டாவது முறையாக ஐக்கிய அமெரிக்காவின் அதிபராக பொறுப்பேற்ற உடன் 24 சனவரி 2025 அன்று இம்முகமை மூலம் அளிக்கப்படும் நிதியுதவிகளை நிறுத்த நிர்வாக ஆணை பிறப்பித்தார்.விலக்கு அளிக்கப்பட்ட போதிலும், முகமை என்ன செய்ய வேண்டும் என்பது குறித்து நிறைய குழப்பங்கள் உள்ளது.இரண்டாவது டிரம்ப் நிர்வாகம் நடைமுறைப்படுத்திய அமெரிக்காவின் உலகளாவிய உதவி கிட்டத்தட்ட முற்றிலுமாக முடக்கப்பட்டதைத் தொடர்ந்து, 1,000க்கும் மேற்பட்ட முகமை ஊழியர்கள் மற்றும் ஒப்பந்ததாரர்கள் பணிநீக்கம் செய்யப்பட்டனர்.27 சனவரி 2025 அன்று பன்னாட்டு மேம்பாட்டுக்கான அமெரிக்க முகமை இணையதளம் முடக்கப்பட்டது.அமெரிக்க வெளியுறவு அமைச்சர் மார்கோ ரூபியோ 3 பிப்ரவரி 2025 அன்று இம்முகமையின் தற்காலிக நிர்வாகியாக ஒருவரை நியமித்தார்.அமெரிக்காவின் வெளிநாட்டு உதவிகள் சட்டத்தின் கீழ் நிறுவப்பட்ட பன்னாட்டு மேம்பாட்டுக்கான அமெரிக்க முகமையை கலைத்தல் மற்றும் பணியாளர்களை பணி நீக்கம் செய்தல் போன்ற அமெரிக்க அதிபரின் நடவடிக்கைகள் கேள்விக்குறியாகியுள்ளது.  
முக்கியமான செயல்பாடுகள் மற்றும் சிறப்பாக நியமிக்கப்பட்ட திட்டங்களுக்கு பொறுப்பாக் நியமிக்கப்பட்ட பணியாளர்களைத் தவிர, பிற அனைத்துப் பணியாளர்கள் பிப்ரவரி 6, 2025 அன்று உலகளவில் நிர்வாக விடுப்பில் வைக்கப்படுவார்கள் என்று அறிவிக்கப்பட்டது. பிப்ரவரி 6, 2025 அன்று 10,000 ஊழியர்களில் 294 பேர் மட்டுமே பணியில் தக்க வைக்கப்பட்டதாக அறிவிக்கப்பட்டது.
# விஜயலட்சுமி தேசமனே

**விஜயலட்சுமி தேசமனே** (*Vijayalakshmi Deshamane*)(பிறப்பு 1955) கலபுராகியைச் சேர்ந்த ஓர் இந்தியப் புற்றுநோயியல் அறுவை சிகிச்சை நிபுணர் ஆவார், இவர் 2025-ஆம் ஆண்டில் பத்மசிறீ விருதைப் பெற்றுள்ளார்.
# விஜயலட்சுமி தேசமனே

## இளமை

இந்தியாவின் கருநாடகாவின் கலபுராகியில் உள்ள ஒரு சேரியில் மடிகா குடும்பத்தில் பிறந்த எட்டுக் குழந்தைகளில் ஒருவர். இவரது தந்தை பாபு ராவ் தேசுமேன், ஜவுளி ஆலையான எம். எஸ். கே. ஆலையில் தொழிலாளியாகப் பணிபுரிந்தார். இதே நேரத்தில் இவரது தாயார் இரத்னம்மா காய்கறிகளை விற்று குடும்ப வாழ்வினை நடத்தி வந்தார். வீடு வீடாகச் சென்று காய்கறிகளை விற்றபின்னர் காசிப்பூர் பகுதியில் தனது கடையை நடத்திவந்தார்.  
தேசுமானே தனது ஆரம்பக் கல்வி காசிபுராவில் உள்ள சக்கர்கட்டா பள்ளியில் முடித்தார். இங்கு இவர் ஏழாம் வகுப்பு வரை படித்தார். இதைத் தொடர்ந்து கன்னட மொழியில் கங்காம்பிகா உயர்நிலைப் பள்ளியில் தனது உயர்நிலைக் கல்வி பயின்றார். பின்னர் கே. எம். சி. மருத்துவக் கல்லூரி இளநிலை மருத்துவம் மற்றும் அறுவையியல் முடித்து, 1984-இல் பெல்லாரி மருத்துவக் கல்லூரி மேற்படிப்பினை முடித்தார். தனது முதுகலை படிப்பை முடித்த உடனேயே, இவர் கித்வாய் நினைவு புற்றுநோய் மருத்துவமனையில் வதிவிட மருத்துவராகச் சேர்ந்தார்.
# விஜயலட்சுமி தேசமனே

## தொழில்

1994-ஆம் ஆண்டில், தேசுமேனே தனது நிறுவனத்தில் முதல் பெண் பேராசிரியராக ஆனார். பின்னர் கித்வாய் நினைவு புற்றுநோய் நிறுவனத்தில் துறைத் தலைவராகவும் பின்னர் இயக்குநராகவும் பணியாற்றினார். 2016-ஆம் ஆண்டில், மாரடைப்பிலிருந்து மீண்டு வந்தபோது, பஞ்சாப்பின் மொகாலியில் உள்ள தேசிய மருந்து கல்வி மற்றும் ஆராய்ச்சி நிறுவனத்தின் தலைவராக பாஜக தலைவர் அனந்த் குமார் அவரை அணுகினார். தனது புகழ்பெற்ற வாழ்க்கை முழுவதும், இவர் கர்நாடகாவில் ஏராளமான விருதுகளையும் பாராட்டுகளையும் பெற்றார். 2015-ஆம் ஆண்டில் அறுவை சிகிச்சையிலிருந்து ஓய்வு பெற்ற பிறகும், பொது மக்களிடையே மார்பகப் புற்றுநோய் விழிப்புணர்வை ஏற்படுத்துவதன் மூலமும், அனாதைப் பெண்களுக்குத் தன்னிறைவு பெறுவதற்கான அத்தியாவசிய வாழ்க்கைத் திறன்களைக் கொண்ட பெங்களூரில் உள்ள ஒரு தங்குமிடமான அபலசுரமாவின் தலைவராகவும் தேசுமேனே பணியாற்றினார்.
# விஜயலட்சுமி தேசமனே

## விருதுகள்

- 1998 - கலாசு விருது.
- 2004 - கருநாடக ராஜ்யோத்சவ விருது.
- 2004 - இராட்டிரிய இரத்தன் விருது.
- 2005 - மகிளா சிரோமணி விருது.
- 2025 - பத்மசிறீ
# செய்கார்னிக் விளைவு

**செய்கார்னிக் விளைவு** அல்லது **ஜீகார்னிக் விளைவு** (*Zeigarnik effect*) என்பது லித்துவேனிய-சோவியத் உளவியலாளர் புளூமா செய்கார்னிக் என்பவரின் பெயரால் அறியப்படும் ஒரு உளவியல் விளைவு ஆகும். முடிக்கப்பட்ட பணிகளை விட முடிக்கப்படாத அல்லது இடைஞ்சல் உள்ள பணிகளை மக்கள் நன்கு நினைவில் வைத்திருப்பார்கள் என்று இது கூறுகிறது.  
செய்கார்னிக் விளைவை, முன்பு தொடங்கப்பட்ட பணிகளை முடிக்க வேண்டும் என்ற உந்துதலான ஓவ்சியான்கினா விளைவுடன் சேர்த்துக் குழப்பிக் கொள்ளக்கூடாது.
# செய்கார்னிக் விளைவு

## கண்ணோட்டம்

ஒரு உணவகப் பணியாளர் எவ்வித குறிப்புகளும் எடுக்காமல் வாடிக்கையாளர்கள் சொன்ன உணவு விவரங்களை நினைவில் வைத்து மிகச் சரியாக அவரவர்க்குக் கொண்டு வந்து கொடுத்ததை பேராசிரியரும் முழுநிலை கோட்பாடு உளவியலாளரான கர்ட் லெவின் கவனித்தார். பிறகு, அதை லிதுவேனியன்-சோவியத் உளவியலாளர் புளூமா செய்கார்னிக் அதை முதலில் ஆய்வு செய்தார். இருப்பினும், அந்தப் பணி முடிந்து - உரிய பணத்தைச் செலுத்திய பிறகு - அந்தப் பணியாளரால் வாடிக்கையாளர் பற்றிய கூடுதல் விவரங்களை நினைவில் கொள்ள முடியவில்லை. பின்னர் இந்த நிகழ்வின் அடிப்படையைக் கண்டறிய செய்கார்னிக் தொடர்ச்சியான ஆய்வுகளில் ஈடுபட்டார். அந்த ஆய்வறிக்கை 1927 இல், *சைக்கோலஜிஸ்ச் ஃபோர்ஸ்சுங்* இதழில் வெளியானது.  
ஏற்கனவே தொடங்கப்பட்ட ஒரு பணியால் பணி சார்ந்த பதற்றம் உண்டாகிறது. அது தொடர்புடைய பணியின் உள்ளடக்கங்கள் குறித்த நினைவை மேம்படுத்துகிறது. பணி முடிந்ததும் பதற்றம் நீங்கும், ஆனால் பணியில் சிக்கல் நேர்ந்தால் நினைவானது தொடர்ந்து இருக்கும். தொடர்ச்சியான பதற்றம் நீடிக்கும் நிலை இருந்தால், எளிதாக நினைவு நீடிக்கும்.
# செய்கார்னிக் விளைவு

## திறனாய்வு

இந்த விளைவின் நம்பகத்தன்மை சர்ச்சைக்குரிய ஒரு விசயமாக உள்ளது.  
பிற நாடுகளில் பின்னர் நடத்தப்பட்ட பல ஆய்வுகள், செய்கார்னிக்கின் பரிசோதனையைப் எதிரொளிக்க முயற்சித்தன, "முடிக்கப்பட்ட" மற்றும் "முடிக்கப்படாத" (குறுக்கீடுக்கு உள்ளான) பணிகளுக்கு இடையே நினைவுகூருவதில் குறிப்பிடத்தக்க வேறுபாடுகளைக் கண்டறிய இயலவில்லை, எடுத்துக்காட்டாக வான் பெர்கன் (1968).
# செய்கார்னிக் விளைவு

## பயன்பாடுகள்

### மென்பொருள்

ஒரு விசயத்தை பயனர்கள் விரைவாகவும் திறமையாகவும் உள்வாங்க சில சேவையாக மென்பொருள் அமைப்புகளில் ஜீகார்னிக் விளைவு பயன்படுத்தப்படுகிறது. வழக்கமாக, இது பயனர் தொடர்பான விசயங்களில் விளையாட்டு அடிப்படையிலான கற்றலாக செயல்படுத்தப்படுகிறது. எடுத்துக்காட்டுகள் பின்வருமாறு:  
- ஒரு பணியை முடிக்க எவ்வளவு தூரம் வந்துள்ளனர் என்பதை பயனர்களுக்குத் தெரிவிக்கும் முன்னேற்றக் கண்காணிப்புகள். எடுத்துக்காட்டாக, "உங்கள் சுயவிவரம் 64% முடிந்தது" போன்ற செய்தியைப் பயனர்கள் பார்க்கும்போது, விடுபட்ட அனைத்து விவரங்களையும் கொடுப்பதற்கு அவர்கள் மேலும் சில நிமிடங்களை செலவிட வாய்ப்புள்ளது.
# பௌது

**பௌது** (*Boudh*), இந்தியாவின் ஒடிசா மாநிலத்தின் நடுப்பகுதியில் அமைந்த பௌது மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். மகாநதி ஆற்றின் கரையில் அமைந்த பௌது நகரம், மாநிலத் தலைநகரான புவனேசுவரத்திற்கு வடமேற்கே 224.3 கிகிலோ மீட்டர் தொலைவில் உள்ளது. இந்நகரம் 31 டிசம்பர் 1947 முடிய பௌது சமஸ்தானத்தின் தலைநகரமாக விளங்கியது.
# பௌது

## மக்கள் தொகை பரம்பல்

2011ஆம் ஆண்டின் மக்கள் தொகை கணக்கெடுப்பின்படி, 17 வார்டுகளும், 4,559 குடியிருப்புகளும் கொண்ட பௌது நகரத்தின் மக்கள் தொகை 20,424 ஆகும். அதில் 10,492 ஆண்கள் மற்றும் 9,932 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 10.33 % வீதம் உள்ளனர். பாலின விகிதம் 1000 ஆண்களுக்கு 947 பெண்கள் வீதம் உள்ளனர். சராசரி எழுத்தறிவு 86.80 % வீதம் உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 26.91 % மற்றும் 2.43 % வீதம் உள்ளனர். இந்நகரத்தில் இந்து சமயத்தினர் 97.51%, இசுலாமியர் 2.13%, கிறித்தவர்கள் 0.27%,மற்றும் பிற சமயத்தினர் 0.08% வீதம் உள்ளனர்.
# பௌது

## தொடருந்து நிலையம்

பௌத் மற்றும் ஜர்முண்டா இடையே புதிதாக இருப்புப்பாதை மற்றும் 3 நடைமேடைகள் கொண்ட தொடருந்து நிலையம் அமைக்கும் பணி நவம்பர் 2024ல் முடிவுற்றது.2025ஆம் ஆண்டிலிருந்து பௌது தொடருந்து நிலையம் செயல்பாட்டிற்கு வரும் என எதிர்பார்க்கப்படுகிறது.
# கலியாந்தூர்

"கலியாந்தூர்" (Kaliyanthoor / Kaliyandur) என்பது தமிழ்நாட்டின் சிவகங்கை மாவட்டத்தில் உள்ள திருப்புவனம் வட்டாரத்தில் கலியாந்தூர் நயினார்பேட்டை ஊராட்சியில் அமைந்துள்ள ஒரு கிராமம் ஆகும். இந்த ஊராட்சி, மானாமதுரை சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். கலியாந்தூர் கிராமம் அதிக மக்கள்தொகை அடர்த்தியைக் கொண்டிருந்தாலும், பாலின விகிதம் சமமாக உள்ளது. இப்பகுதியில் கோவில்கள் முக்கிய வழிபாட்டுத் தலங்களாக விளங்குகின்றன.
# கலியாந்தூர்

## வரலாற்றுப் பின்னணி

கலியாந்தூர் என்ற பெயர் எப்போது, எப்படித் தோன்றியது என்பதற்கான நேரடியான தகவல்கள் தற்போதைய ஆய்வில் கிடைக்கவில்லை. ஆனால், பாண்டியர்கள் ஆட்சி காலத்தில் ஒரு குறுநில மன்னரான கல்யாணசுந்தரம் என்பவர் இப்பகுதியை ஆண்டு வந்ததாகவும், தற்போதுள்ள கலியாந்தூர் பகுதியில் குளத்துடன் கூடிய சிவாலயம் அமைத்து வழிபட்டு வந்ததாகவும், ஆகவே அப்பகுதிக்கு "கல்யாணசுந்தரபுரம்" எனப் பெயர் பெற்றதாகவும், பின்னர் அந்த சிவாலயம், சுல்தான் படை எடுப்பின் போது தகர்க்கப்பட்டிருக்கலாம் எனவும் ஒரு கூற்று உள்ளது. ஆகவே "கல்யாணசுந்தரபுரம்" என்ற ஊரின் பெயர் மருவி தற்போது "கலியாந்தூர்" என ஆகியிருக்கலாம் என்றும் கூறப்படுகிறது. இதற்குச் சான்றாக 2000 ஆம் ஆண்டு குளத்தில் தூர்வாரும் பணி மேற்கொண்டிருந்த போது கிடைத்த நந்தி சிலையும், கடந்த 2024 ஆம் ஆண்டு தூர்வாரும் பணி மேற்கொண்டிருந்த போது கிடைத்த பெரிய சிவலிங்கமும் சான்றாக அமைகிறது. தற்போது குளத்தின் கரையில் உள்ள விநாயகர் கோவிலும் இதே குளத்தில் கிடைத்த விநாயகர் சிலையின் காரணமாக அமைக்கப்பட்டது என்பது குறிப்பிடத்தக்கது. இப்பெயர் தோற்றம் குறித்து உறுதியான முடிவுக்கு வர கூடுதல் ஆராய்ச்சி தேவைப்படுகிறது. கல்வெட்டுகள், செப்பேடுகள் அல்லது உள்ளூர் வரலாற்று நூல்கள் போன்ற ஆதாரங்கள் இப்பெயர் குறித்த சில தகவல்களை வழங்கக்கூடும்.  
இருப்பினும், திருப்புவனம் கண்மாயில் கண்டெடுக்கப்பட்ட 14 ஆம் நூற்றாண்டைச் சேர்ந்த கல்வெட்டு, கலியாந்தூரின் வரலாற்றை ஓரளவு வெளிச்சம் போட்டுக் காட்டுகிறது . இந்த கல்வெட்டு கலியாந்தூர் கிராமத்தின் பாசனத்திற்காக அமைக்கப்பட்ட நான்காவது மடையுடன் தொடர்புடையது. அக்காலத் தமிழ் எழுத்துக்களுடன் கூடிய இந்த கல்வெட்டில் ஆறு வரிகள் எழுதப்பட்டுள்ளன. கல்வெட்டு ஆய்வாளர் மதுரை சாந்தலிங்கம் அவர்களின் கூற்றுப்படி, முதல் வரியில் "ஆதிசுரத்தானுக்கு" என்றும், இரண்டாவது வரியில் சுல்தான்கள் காலத்தில் அழிந்து போன கோயிலை கட்டுவதற்கு ஊர்க்காரர்கள் கூடி முடிவெடுத்தது பற்றியும் குறிப்பிடப்பட்டுள்ளது. மேலும், "இப்படிக்கு வைரவன்" என்றும் அதில் பொறிக்கப்பட்டுள்ளது .  
இந்த கல்வெட்டு மூலம், 14 ஆம் நூற்றாண்டிலேயே கலியாந்தூர் ஒரு முக்கியமான பாசனப் பகுதியாக இருந்துள்ளது என்பது தெளிவாகிறது. சுல்தான் காலத்திய படையெடுப்புகள் இப்பகுதியில் பாதிப்பை ஏற்படுத்தியிருக்கலாம். இதன் காரணமாகவே ஒரு கோயில் மீண்டும் கட்ட வேண்டிய அவசியம் ஏற்பட்டிருக்கலாம். இந்த கல்வெட்டு இப்பகுதியின் மத மற்றும் சமூக வரலாற்றை வெளிச்சம் போட்டுக் காட்டுகிறது. அக்கால உள்ளூர் மக்கள் ஒன்று கூடி தங்கள் தேவைகளை நிவர்த்தி செய்துள்ளனர் என்பது இதன் மூலம் அறிய முடிகிறது. கல்வெட்டில் குறிப்பிடப்பட்டுள்ள "வைரவன்" என்ற பெயர், அக்காலத்திய முக்கியமான நபர் அல்லது சமூகக் குழுவாக இருக்கலாம். இதுகுறித்து மேலும் ஆய்வு செய்வது பயனுள்ளதாக இருக்கும்.
# கலியாந்தூர்

## புவியியல் மற்றும் தற்போதைய நிலை

கலியாந்தூர் சிவகங்கை மாவட்டத்தில் அமைந்துள்ளது . இது திருப்புவனம் வட்டாரத்திற்கு உட்பட்டது மற்றும் திருப்புவனம் ஊராட்சி ஒன்றியத்தில் உள்ளது . கலியாந்தூர் நயினார்பேட்டை ஊராட்சி மொத்தம் 7 ஊராட்சி மன்றத் தொகுதிகளைக் கொண்டுள்ளது . மேலும், இது திருப்புவனம் கண்மாயின் பாசனப் பகுதிகளில் ஒன்றாகும் . கலியாந்தூர் ஒரு கிராம ஊராட்சி என்ற நிலையில், இப்பகுதிக்குரிய நிர்வாக அமைப்பைப் பெற்றுள்ளது. இப்பகுதியின் விவசாயம் பெரும்பாலும் திருப்புவனம் கண்மாயை நம்பியே உள்ளது. அவ்வப்போது பாசன நீர் பங்கீடு தொடர்பான பிரச்சனைகள் ஏற்படுவது, இப்பகுதியில் நீர் மேலாண்மையின் முக்கியத்துவத்தை உணர்த்துகிறது .  
2011 ஆம் ஆண்டு மக்கள் தொகைக் கணக்கெடுப்பின்படி, கலியாந்தூர் கிராமத்தின் மொத்த மக்கள் தொகை 1944 ஆகும் . இதில் 962 பேர் ஆண்களும், 982 பேர் பெண்களும் உள்ளனர் . மொத்தமாக 472 வீடுகள் இங்கு காணப்படுகின்றன . கல்வியறிவு பெற்றவர்களின் எண்ணிக்கை 1322 . கலியாந்தூர் கிராமம் திருப்புவனம் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டது. சிவகங்கை மாவட்டத்தின் மக்கள்தொகை அடர்த்தி ஒரு சதுர கிலோ மீட்டருக்கு 316 பேர் . ஆனால் கலியாந்தூரின் மக்கள்தொகை அடர்த்தி ஒரு சதுர கிலோ மீட்டருக்கு 543.43 பேர் ஆகும் .  
கலியாந்தூர் ஒரு சிறிய கிராமமாக இருந்தாலும், சிவகங்கை மாவட்டத்தின் சராசரி மக்கள்தொகை அடர்த்தியை விட அதிக அடர்த்தியைக் கொண்டுள்ளது. இந்த அதிக மக்கள்தொகை அடர்த்தி இப்பகுதியில் உள்ள இயற்கை வளங்கள் மற்றும் வேலை வாய்ப்புகள் மீது அழுத்தத்தை ஏற்படுத்தக்கூடும். இருப்பினும், இங்குள்ள பாலின விகிதம் ஏறக்குறைய சமமாக இருப்பது சமூக சமநிலையின் ஒரு நல்ல அறிகுறியாகும்.
# கலியாந்தூர்

## புவியியல் மற்றும் தற்போதைய நிலை

### கலியாந்தூர் கிராமத்தின் மக்கள்தொகை விவரங்கள் (2011)

| மொத்த மக்கள் தொகை | 1944 |  |
| --- | --- | --- |
| ஆண்கள் | 962 |  |
| பெண்கள் | 982 |  |
| மொத்த வீடுகள் | 472 |  |
| எழுத்தறிவு பெற்றவர்கள் | 1322 | } |
# கலியாந்தூர்

## கலாச்சார மற்றும் சமூக முக்கியத்துவம்

கலியாந்தூரில் பல மத வழிபாட்டுத் தலங்கள் உள்ளன . ஸ்ரீ ஊர்காவல ஐயனார் கோயில் மற்றும் வேதா பிள்ளையார் கோயில் ஆகியவை இங்கு முக்கியமான கோவில்களாகக் குறிப்பிடப்படுகின்றன. கோவில்கள் இப்பகுதி மக்களின் ஆன்மீக மற்றும் சமூக வாழ்வில் மிக முக்கியப் பங்கு வகிக்கின்றன. இவை வெறும் பழமையான சின்னங்கள் மட்டுமல்ல, வழிபாட்டுத் தலங்களாகவும், சமூக அமைதிக்கான இடங்களாகவும் திகழ்கின்றன. உள்ளூர் கோவில்களின் பெயர்கள் மற்றும் அவை எந்த தெய்வங்களுக்கு அர்ப்பணிக்கப்பட்டுள்ளன என்பது இப்பகுதியின் மத நம்பிக்கைகள் மற்றும் மரபுகள் குறித்த முக்கியமான தகவல்களை வழங்குகின்றன. மேலும், கோவில்கள் சமூகக் கூடல் இடங்களாகவும், பல்வேறு திருவிழாக்கள் மற்றும் கொண்டாட்டங்களுக்கான மையங்களாகவும் செயல்பட்டு சமூக ஒற்றுமையை வளர்க்கின்றன.  
இவ்வூர் முக்கிய திருவிழாக்கள்  
திருப்புவனம் பூவனநாதர் ஆழகியமீனாள் பங்குனி உற்சவ விழா ,  
திருப்புவனம் நெல்முடிகரை கண்மாய் அதிகமுடைய அய்யனார் கோவில் புரவிஎடுப்புதிருவிழா.  
அழகுநாச்சியம்மன் புரட்டாசி பொங்கல் விழா,  
ஊர்காவலன் கோவில், வேடப்பிள்ளையார் கோவில், மாசிகளரி விழா ஆடி பாலாலயத்திருவிழா  
அழகர்கோவிலுக்கு பாத்தியப்பட்ட நாயக்கர் கால பழைமையான பாம்பலம்மாள் ஜக்கம்மாள் கோவில் தீச்சட்டி எடுப்பு விழா போன்றவை இக்கிரமத்தாரர்கள் கொண்டாடப்பட்டு வருவது முக்கியத்துவம் வாய்ந்தது.
# கலியாந்தூர்

## நிகழ்வுகள் மற்றும் அமைப்புகள்

திருப்புவனம் கண்மாயில் கண்டெடுக்கப்பட்ட கல்வெட்டில் குறிப்பிடப்பட்டுள்ள வைரவன் என்பவர் ஒரு முக்கியமான வரலாற்று நபராக இருக்கலாம் . இதுகுறித்து மேலும் ஆய்வு தேவைப்படுகிறது. "கலியாந்தூர் கர்ணம் மு.பூ." என்பவர் பாரதியார் நினைவு நூற்றாண்டு வெளியீட்டில் சம்பந்தப்பட்டுள்ளார் . "கர்ணம்" என்பது ஒரு பாரம்பரிய நிர்வாகப் பதவி. எனவே மு.பூ. என்பவர் இப்பகுதியில் செல்வாக்கு மிக்கவராக இருந்திருக்கலாம். நடிகர் வடிவேலு அவர்கள் சிவகங்கை மாவட்டம், திருப்புவனத்தில் உள்ள கலியாந்தூரில் மற்றவர்களுக்கு உதவும் குணம் குறைந்து வருவதாக தனது வருத்தத்தை வெளிப்படுத்தியுள்ளார் . இது இப்பகுதியின் தற்போதைய சமூக நிலை குறித்து ஒரு பார்வையை வழங்குகிறது.  
சிவகங்கை மாவட்டத்தின் அதிகாரப்பூர்வ வலைத்தளமான (sivaganga.nic.in) மற்றும் தமிழ்நாடு ஊரக வளர்ச்சி மற்றும் ஊராட்சித் துறையின் வலைத்தளமான (tnrd.tn.gov.in) போன்ற ஆதாரங்களில் இப்பகுதியின் புகைப்படங்கள் அல்லது வரைபடங்கள் கிடைக்க வாய்ப்புள்ளது. மேலும், கூகிள் மேப்ஸ் போன்ற வரைபட சேவைகளில் கலியாந்தூரின் அமைவிடத்தை காணலாம். இந்த காட்சி ஆதாரங்கள் இப்பகுதியின் தற்போதைய நிலவியல் அமைப்பை நன்கு புரிந்துகொள்ள உதவும்.
# கலியாந்தூர்

## மேலதிக தகவல்களுக்கான நம்பகமான ஆதாரங்கள்

கலியாந்தூர் பற்றி மேலும் தகவல்கள் பெற பின்வரும் நம்பகமான ஆதாரங்களை அணுகலாம்:  
- சிவகங்கை மாவட்டத்தின் அதிகாரப்பூர்வ வலைத்தளம்: sivaganga.nic.in
- தமிழ்நாடு ஊரக வளர்ச்சி மற்றும் ஊராட்சித் துறையின் வலைத்தளம்: tnrd.tn.gov.in
- தமிழ்நாடு அரசுப் பணியாளர் தேர்வாணையத்தின் ஆவணங்கள்
- கல்வெட்டு ஆய்வுகள் மற்றும் வரலாற்று நூல்கள்
- உள்ளூர் மக்கள் மற்றும் வரலாற்று ஆய்வாளர்கள்
- செய்தி அறிக்கைகள் மற்றும் இணைய கட்டுரைகள்
- கிராமப்புற தகவல் அமைப்புகள்
- அரசு ஆவணங்கள் மற்றும் புள்ளிவிவர அறிக்கைகள்
# ஜகத்சிங்பூர்

**ஜெகத்சிங்பூர்** (*Jagatsinghpur*), இந்தியாவின் ஒடிசா மாநிலத்தின் ஜகத்சிங்பூர் மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். மாநிலத் தலைநகரானபுவனேசுவரத்திற்கு கிழக்கே 59.3 கிலோ மீட்டர் தொலைவில் இந்நகரம் உள்ளது. இதனருகே அமைந்த பெரிய நகரமான கட்டக் 50 கிலோ மீட்டர் தொலைவில் உள்ளது.
# ஜகத்சிங்பூர்

## மக்கள் தொகை பரம்பல்

2011ஆம் ஆண்டின் மக்கள் தொகை கணக்கெடுப்பின்படி, 21 வார்டுகளும், 7,010 குடியிருப்புகளும் கொண்ட ஜெகத்சிங்பூர் நகரத்தின் மக்கள் தொகை 33,631 ஆகும். அதில் 17,239 ஆண்கள் மற்றும் 16,392 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 8.50 % வீதம் உள்ளனர். பாலின விகிதம் 1000 ஆண்களுக்கு 951 பெண்கள் வீதம் உள்ளனர். சராசரி எழுத்தறிவு 89.32 % வீதம் உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 20.17 % மற்றும் 1.09 % வீதம் உள்ளனர். இந்நகரத்தில் இந்து சமயத்தினர் 87.11%, இசுலாமியர் 12.50% மற்றும் பிற சமயத்தினர் 0.12 % வீதம் உள்ளனர்.
# ஜகத்சிங்பூர்

## போக்குவரத்து

ஜெகத்சிங்பூருக்கு வடகிழக்கே 12.5 கிலோ மீட்டர் தொலைவில் உள்ள கோரக்நாத் எனும் ஊரில் தொடருந்து நிலையம் உள்ளது.
# லூசிஃபர்

***லூசிஃபர்*** என்பது பிருத்விராஜ் சுகுமாரன் இயக்கி 2019-ஆம் ஆண்டு வெளிவந்த மலையாள மொழி அரசியல் அதிரடித் திரைப்படமாகும். இது இவர் இயக்குநராக அறிமுகமான முதல் படம். இப்படத்தின் கதையை முரளி கோபி எழுதியுள்ளார். இது மூன்று பாகங்களாகத் திட்டமிடப்பட்ட திரைப்பட வரிசையில் முதல் படம் ஆகும். இதன் அடுத்த பாகமாக எல்2: எம்புரான் வெளியாகியுள்ளது. இப்படத்தை ஆஷிர்வாத் சினிமாஸ் மூலம் ஆண்டனி பெரும்பாவூர் தயாரித்துள்ளார். மோகன்லால் முதன்மைப் பாத்திரத்தில் நடிக்க பிருத்விராஜ், மஞ்சு வாரியர், டோவினோ தாமஸ், விவேக் ஓபராய், இந்திரஜித் சுகுமாரன், சாய் குமார், பைஜு சந்தோஷ், கலாபவன் ஷாஜோன், சனியா அய்யப்பன், நைலா உஷா, சச்சின் கெடேகர், ஃபாசில் ஆகியோர் நடித்துள்ளனர். தீபக் தேவ் இசையமைத்த இந்தப் படத்திற்கு சுஜித் வாசுதேவ் ஒளிப்பதிவு செய்ய, சம்ஜித் முகமது தொகுப்புப் பணியைக் கவனித்துக் கொண்டார்.  
*லூசிஃபர்* 28 மார்ச் 2019 அன்று உலகெங்கிலும் உள்ள திரையரங்குகளில் வெளியிடப்பட்டது. இது இந்தி, தமிழ், தெலுங்கு மொழிகளிலும் மொழிமாற்றம் செய்யப்பட்டு வெளியிடப்பட்டது. இந்தப் படம் ஒரு மலையாளப் படத்திற்கான பல வரவுச் சாதனைகளை முறியடித்தது. நான்கு நாட்களில் ₹50 கோடியும் எட்டு நாட்களில் ₹100 கோடியும் தாண்டியது. இந்தங் சாதனைகள் அனைத்தையும் மிக விரைவாக எட்டிய மலையாளப் படமாக மாறியது. *லூசிஃபர்* 200 கோடி ரூபாய்க்கு மேல் ஈட்டிய முதல் மலையாளப் படம் ஆகும். அண்மைய நிலவரப்படி, இப்படம் அதிக வருவாய் ஈட்டிய மலையாளப் படங்கள் வரிசையில் ஆறாவது இடத்தில் உள்ளது. இத்திரைப்படம், தெலுங்கில் *காட்பாதர்* (2022) என்ற பெயரில் மறு ஆக்கம் செய்யப்பட்டது.
# தி இந்தியன் லேடீஸ் மேகசின்

**தி இந்தியன் லேடீஸ் மேகசின் (1901–1938)** (*The Indian Ladies' Magazine*) என்பது இந்தியாவில் பெண் ஒருவரால் தொடங்கப்பட்டு, நடத்தப்பட்ட முதல் ஆங்கில பெண்கள் பத்திரிகை ஆகும். இதன் நிறுவன ஆசிரியர் கமலா சத்தியநாதன் ஆவார்.
# தி இந்தியன் லேடீஸ் மேகசின்

## தொடக்கமும் செயல்பாடுகளும்

கமலா சத்தியநாதன் 1901ஆம் ஆண்டு ‘தி இந்தயன் லேடீஸ் மேகஸின்’ பத்திரிக்கையைத் தொடங்கினார். இந்தப் பத்திரிக்கையை தொடங்கி நடத்துவதற்கு உந்துதலாக இருந்தவர் கமலாவின் கணவர் சாமுவல் சத்தியநாதன் ஆவார். இந்தப் பத்திரிக்கை சென்னை சாந்தோமிலிருந்து அச்சேறியது. ஒவ்வொரு மாதமும் 12ஆம் தேதி இந்த இதழ் வெளிவந்தது..  
இந்தப் பத்திரிகை பெண்களுக்கான உரிமைகள் மற்றும் சீர்திருத்தங்கள் குறித்தக் கருத்துக்களைப் பதிவு செய்தது. ஒவ்வொரு இதழின் முதல் பக்கமும் ஆங்கிலப் பாடலுடன் தொங்குகிறது. இதனைத் தொடர்ந்து கதைகள், கட்டுரைகள், ஓவியங்கள், சாதனை பெண்களின் படங்களும் குழந்தைகளுக்கான பக்கங்களும் இடம்பெற்றுள்ளன. இறுதிப் பக்கத்தில் சமையல் குறிப்புகளும் தையல் குறிப்புகளும் இடம்பெற்றன. பெண் கல்வி குறித்து சிறந்த கட்டுரை அனுப்பும் வாசகர்களுக்குப் பரிசுத் தொகை போன்ற போட்டி அறிவிப்புகளும் இறுதிப் பக்கத்தில் இடம் பெற்றிருந்தன.  
1919ஆம் ஆண்டு கமலா தனது குழந்தைகளின் கல்விக்காக இங்கிலாந்து சென்றார். பத்திரிக்கையின் பொறுப்பை அவரின் சகோதரியான என்சுமேனிடம் ஒப்படைத்தார். ஆனால் பத்திரிகை சரியாக இயங்காமல் இடையில் நிறுத்தப்பட்டது. இந்தியா திரும்பிய கமலா, 1927ஆம் ஆண்டு தனது பத்திரிகையை தொடர்ந்து நடத்தினார். இம்முறை, கமலா தன் மகள் பத்மினியை துணை ஆசிரியராக நியமித்தார். 1927 முதல் 1938 வரை வெளிவந்த இந்தியன் லேடீஸ் மேகசின் இதழ், அடிப்படை நோக்கம் மாறாமல் தொடர்ந்தது.
# தி இந்தியன் லேடீஸ் மேகசின்

## பெண்களின் பங்களிப்பு

அரசியல் ஆர்வலரும் கவிஞருமாகிய சரோஜினி நாயுடு, எழுத்தாளரும் கல்வியாளருமான பேகம் ரொக்கையா, இந்தியாவின் முதல் பெண் வழக்கறிஞர் கார்னேலியா சோராப்ஜி, அன்னி பெசண்ட், பெண்ணியவாதியும் கல்வியாளருமான பண்டித இராமாபாய், மோனா என்சுமேன் என இந்தியாவின் பல பெண் அறிஞர்களின் கட்டுரைகளும் கதைகளும் இந்தப் பத்திரிகையில் வெளிவந்துள்ளன. ஆங்கிலோ இந்தியன் எழுத்தாளர்களும் இந்த இதழில் தங்கள் பங்களிப்பை தந்துள்ளனர்.
# தி இந்தியன் லேடீஸ் மேகசின்

## நிறுத்தம்

இங்கிலாந்து அரசி விக்டோரியாவின் காலத்திலிருந்து 1930களின் சத்தியாகிரகக் காலம் வரை இந்தியப் பெண்களின் வளர்ச்சியைப் பதிவு செய்து வந்த ‘தி இந்தியன் லேடீஸ் மேகசின்’ 1938 சனவரி மாதத்திற்குப் பிறகு எந்தவித முன்னறிவிப்புமின்றி நிறுத்தப்பட்டது.
# புல்பாணி

**புல்பாணி** (*Phulbani*), இந்தியாவின் ஒடிசா மாநிலத்தில் உள்ள கந்தமாள் மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். இது மாநிலத் தலைநகரானபுவனேசுவரத்திற்கு மேற்கே 206.7 கிலோ மீட்டர் தொலைவில் உள்ளது.
இது கடல் மட்டத்திலிருந்து 485&nbsp;மீட்டர் (1591&nbsp;அடி) உயரததில் உள்ளது.
# புல்பாணி

## மக்கள் தொகை பரம்பல்

2011ஆம் ஆண்டின் மக்கள் தொகை கணக்கெடுப்பின்படி, 13 வார்டுகளும், 8,652 குடியிருப்புகளும் கொண்ட புல்பாணி நகரத்தின் மக்கள் தொகை 37,371 ஆகும். அதில் 19,337 ஆண்கள் மற்றும் 18,034 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 10% வீதம் உள்ளனர். பாலின விகிதம் 1000 ஆண்களுக்கு 933. பெண்கள் வீதம் உள்ளனர். சராசரி எழுத்தறிவு 89% வீதம் உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 9,157 மற்றும் 4,376 வீதம் உள்ளனர். இந்நகரத்தில் இந்து சமயத்தினர் 95.31%, இசுலாமியர் 2.04%, கிறித்தவர்கள் 2.09% மற்றும் பிற சமயத்தினர் 0.10% வீதம் உள்ளனர்.
# புல்பாணி

## பொருளாதாரம்

பட்டுப் புழு வளர்த்தல் மற்றும் கொய்யாத் தோட்டங்கள் மற்றும் மஞ்சள் வேளாண்மை அதிகம் உள்ளது.
# ராஜ்கஞ்ச் சட்டமன்றத் தொகுதி

**ராஜ்கஞ்ச் சட்டமன்றத் தொகுதி** (Rajganj Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது ஜல்பைகுரி மாவட்டத்தில் அமைந்துள்ளது. ராஜ்கஞ்ச் ஜல்பைகுரி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# ராஜ்கஞ்ச் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | காகேஸ்வர் ராய் | அகில இந்திய திரிணாமுல் காங்கிரசு |  |
| 1972 | காகேஸ்வர் ராய் | அகில இந்திய திரிணாமுல் காங்கிரசு |  |
| 1977 | காகேஸ்வர் ராய் | அகில இந்திய திரிணாமுல் காங்கிரசு |  |
| 1987 | மகேந்திர குமார் ராய் | இந்தியப் பொதுவுடமைக் கட்சி (மார்க்சிஸ்ட்) |  |
| 1991 | ஜோதிந்திர நாத் ராய் | இந்தியப் பொதுவுடமைக் கட்சி (மார்க்சிஸ்ட்) |  |
| 1996 | ஜதீந்திர நாத் ராய் | இந்தியப் பொதுவுடமைக் கட்சி (மார்க்சிஸ்ட்) |  |
| 2001 | ஜதீந்திர நாத் ராய் | இந்தியப் பொதுவுடமைக் கட்சி (மார்க்சிஸ்ட்) |  |
| 2006 | திரேந்திர நாத் ராய் | இந்தியப் பொதுவுடமைக் கட்சி (மார்க்சிஸ்ட்) |  |
| 2011 | திரேந்திர நாத் ராய் | இந்தியப் பொதுவுடமைக் கட்சி (மார்க்சிஸ்ட்) |  |
| 2016 | மிருகேந்திர நாராயண் ராய் | இந்திய தேசிய காங்கிரசு |  |
| 2021 | பகவான் சிங் ராய் | இந்திய தேசிய காங்கிரசு | } |
# 1942 டோக்கியோ மாநாடு

**1942 டோக்கியோ மாநாடு** (*1942 Tokyo Conference*) என்பது இந்திய விடுதலை கூட்டமைப்பு, இந்திய தேசிய ஆட்சிக்குழு , சிறிய உள்ளூர் இந்திய சங்கங்கள் மற்றும் மன்றங்கள் உள்ளிட்ட தென்கிழக்கு ஆசிய இந்திய தேசியவாத குழுக்களால் டோக்கியோவில் 1942 ஆம் ஆண்டு மார்ச்சு மாதம் 28 முதல் 30 ஆம் தேதி வரை நடைபெற்ற ஒரு மாநாடு ஆகும். இந்த மாநாடு அனைத்து அமைப்புகளையும் ஒன்றிணைக்கும் இந்திய சுதந்திர சங்கத்தை நிறுவுவதற்கான முடிவுக்கு வழிவகுத்தது. இந்திய தேசியவாதிகளுடன் நிற்கவும், இறுதியில் வெளிநாடுகளில் இந்திய சுதந்திரப் போராட்டத்திற்கு தீவிரமாக ஆதரவளிக்கவும் சப்பானிய அதிகாரிகளை வற்புறுத்தியதில் முக்கியப் பங்கு வகித்த ராசு பிகாரி போசின் அழைப்பின் பேரில் இந்த மாநாடு நடைபெற்றது. மாநாட்டின் போது தென்கிழக்கு ஆசியாவில் இந்திய இயக்கத்தின் தலைவராகவும் போசு தேர்ந்தெடுக்கப்பட்டார். இருப்பினும், டோக்கியோ மாநாடு பல்வேறு பிராந்திய பிரிவுகளுக்கு இடையிலான வேறுபாடுகள் காரணமாக எந்தவொரு உறுதியான முடிவுகளையும் எட்டத் தவறிவிட்டது. மேலும் இராசு பிகாரியுடன் இருந்த வேறுபாடுகளும் குறிப்பாக சப்பானுடனான அவரது நீண்ட காலத் தொடர்பும், தென்கிழக்கு ஆசியாவில் ஆக்கிரமிப்பு சக்தியாக சப்பானின் தற்போதைய நிலைப்பாட்டைக் கருத்தில் கொண்டும், மேலும் பலர் சப்பானிய நலன்களைப் பற்றி எச்சரிக்கையாக இருந்ததும் இதற்கான காரணங்களாகும். எவ்வாறாயினும், எதிர்கால தேதியில் அனைத்தையும் ஒருங்கிணைக்கும் ஐ. ஐ. எல். ஐ நிறுவ பாங்காக்கில் மீண்டும் சந்திப்பதற்கான முடிவுக்கு டோக்கியோ மாநாடு ஒப்புக் கொண்டது. இராசு பிகாரி ஏப்ரல் மாதம் சிங்கப்பூர் திரும்பிய இந்திய தூதுக்குழுவுடன் வந்தார்.
# 1967 கொய்னாநகர் நிலநடுக்கம்

| duration =
| magnitude = 6.6 1967 ஆம் ஆண்டு முதல் அங்கு சிறிய அளவிலான பல நிலநடுக்கங்கள் ஏற்பட்டுள்ளன. இந்த நிலநடுக்கம் நிலத்தில் 25 கிலோமீட்டர் (16 மைல்) நீளத்திற்கு பரவியிருந்த சில பிளவுகளை ஏற்படுத்தியது. சில புவியியலாளர்கள் இந்த நிலநடுக்கம் நீர்த்தேக்கத்தால் தூண்டப்பட்ட நில அதிர்வு நடவடிக்கையால் ஏற்பட்டதாக நம்புகின்றனர். ஆனால் மூத்த திட்ட அதிகாரிகள் இந்த முடிவை பலமுறை மறுத்துள்ளனர்.
# அடோபி சிஸ்டம்ஸ்

## வரலாறு.

அடோப் நிறுவனமானது முதலி ஜான் வார்னாக்கின் கார்கள் பழுதுபார்க்கும் கொட்டகையில்தான் முதன்முதலில் தொடங்கப்பட்டது. அடோப் என்ற பெயரானது கலிபோர்னியா<nowiki/>வின் லாஸ் அல்டாசில் உள்ள *அடோப் க்ரீக்* என்ற சிற்றோடையால் அப்பெயரைப் பெற்றது. அங்கு காணப்படும் ஓர் களிமண் வகையால் அதற்கு அப்பெயர் வழங்கப்பட்டது. இது ஓர் எசுப்பானிய ச் சொல்லாகும். அடோப் நிறுவனத்தின் வனிகச் சின்னத்தில் உள்ள "A" என்ற எழுத்தானது புதியபாணியில், வார்னாக்கின் மனைவியும் வரைகலை நிபுணருமான மார்வா வார்னாக்கால் உருவாக்கப்பட்டது.  
1982 இல் மைக்ரோ சாப்ட் நிறுவனரான ஸ்டீவ் ஜாப்ஸ் ஐந்து மில்லியன் அமெரிக்க டாலருக்கு இந்நிறுவனத்தை வாங்க முயன்றார். ஆனால் வார்னாக்கும் கேஷ்கேவும் மறுத்துவிட்டனர். ஆயினும் நிறுவன முதலீட்டாளர்கள் ஸ்டீவ் ஜாப்சுடன் எப்படியாவது வனிகத் தொடர்பு கொள்ள வலியுறுத்தினர். எனவே நிறுவனத்தில் 19 விழுக்காடு பங்குகளை அவருக்கு விற்க இருவரும் முன்வந்தனர். அன்றைய அடோப் நிறுவனத்தின் மதிப்பைவிட ஐந்துமடங்கு அதிகமான தொகையை ஸ்டீவ் ஜாப்ஸ் வழங்கினார். மேலும் போஸ்ட் ஸ்கிரிப் மென்பொருளுக்கான ஐந்தாண்டு உரிமைத்தொகையும் முன்கூட்டியே செலுத்தினார். இந்த வனிகமானது சிலிக்கன் வேலிப்பள்ளத்தாக்கின் வரலாற்றிலேயே, தொடங்கிய முதல் வருடத்திலேயே மிக அதிக இலாபம் ஈட்டிய முதல் நிறுவனமாக அடோபை மாற்றியது.  
வார்னாக் மற்றும் கெஷ்கே ஆகியோர் நகல் சேவை வணிகம் மற்றும் அலுவலக அச்சிடலுக்கான டர்ன் கீ அமைப்பு உள்ளிட்ட பல்வேறு வணிக விருப்பங்களை கருத்தில் கொண்டனர். பின்னர் அவர்கள் சிறப்பு அச்சிடும் மென்பொருளை உருவாக்குவதில் கவனம் செலுத்தத் தேர்ந்தெடுத்து, அடோப் போஸ்ட்ஸ்கிரிப்ட் பக்க விளக்க மொழியை உருவாக்கினர்.
# அடோபி சிஸ்டம்ஸ்

## நிறுவன நிகழ்வுகள்

#### 1992

- ஒசிஆர் சிஸ்டம்ஸ், இன்க் நிறுவனத்தை அடோபி கையகப்படுத்தியது.
# அடோபி சிஸ்டம்ஸ்

## நிறுவன நிகழ்வுகள்

#### 1999

- கோ லைவ் சிஸ்டம்ஸ், இன்க் நிறுவனத்தை கையகப்படுத்தியது மற்றும் அடோபி கோ லைவ் என்னும் பயன்பாட்டை வெளியிட்டது.
- அடோபி இன்டிசைன் (Adobe InDesign) என்ற மென்பொருளை குவார்க்எக்ஸ்பிரசுக்கு (QuarkXPress) எதிராக மற்றும் பேஜ் மேக்கருக்கு பதிலாக பயன்படுத்தும் வகையில் வெளியிட்டது.
# அடோபி சிஸ்டம்ஸ்

## நிறுவன நிகழ்வுகள்

#### 2003

- மே மாதத்தில் சின்டிரில்லியம் சாப்ட்வேர் என்ற நிறுவனத்தை கையகப்படுத்தி, அடோபி ஆடிஷனை (Adobe Audition) தனது தயாரிப்புகள் பட்டியலில் இணைத்தது.
# அடோபி சிஸ்டம்ஸ்

## நிறுவன நிகழ்வுகள்

#### 2004

- டிசம்பர் மாதத்தில் 3டி மென்பொருள் உருவாக்கும் ஒகேஒய்ஜீ எஸ்.ஏ. (OKYZ S.A.) என்ற பிரான்சு நிறுவனத்தை கையகப்படுத்தியது.
# அடோபி சிஸ்டம்ஸ்

## நிறுவன நிகழ்வுகள்

#### 2005

- பங்குச் சந்தைப் பரிமாற்றத்தில், 3.4 பில்லியன் டாலர் மதிப்பு கொண்டிருந்த தனது முக்கிய போட்டியாளரான மேக்ரோமீடியாவை டிசம்பர் 12, 2005 அன்று கையகப்படுத்தி தனது மென்பொருள் தயாரிப்பு பட்டியலில், அடோபி கோல்ட்ஃப்யூஷன் (Adobe ColdFusion), அடோபி கான்ட்ரிப்யூட் (Adobe Contribute), அடோபி கேப்டிவேட் (Adobe Captivate), அடோபி ஆக்ரோபட் கனெக்ட் (Adobe Acrobat Connect) (முன்பு மேக்ரோமீடியாவின் முக்கிய தயாரிப்பாக இருந்தது), அடோபி இயக்குநர் (Adobe Director), அடோபி ட்ரீம்வீவர் (Adobe Dreamweaver), அடோபி ஃபயர்வொர்க்ஸ் (Adobe Fireworks), அடோபி விளாசு (Adobe Flash), மேக்ரோமீடியா ஃப்ளாஷ்பேப்பர் (Macromedia FlashPaper), அடோபி ஃபிளக்ஸ் (Adobe Flex), மேக்ரோமீடியா ப்ரீஹான்ட் (Macromedia FreeHand), மேக்ரோமீடியா ஹோம்சைட் (Macromedia HomeSite), மேக்ரோமீடியா ஜேரன் (Macromedia JRun), அடோபி பிரசண்டர் (Adobe Presenter) மற்றும் மேக்ரோமீடியா ஆத்தர்வேர் (Macromedia Authorware) போன்றவற்றை இணைத்தது.
# அடோபி சிஸ்டம்ஸ்

## நிறுவன நிகழ்வுகள்

#### 2007

- ஜனவரி: அடோபி போட்டோஷாப் லைட்ரூம் பயன்பாடு வெளியிடப்பட்டது. இந்த பயன்பாடு நிழற்படம் எடுப்பவர்களுக்கு அதன் எண்மருவி வடிவங்களை நிர்வகிக்கவும், புகைப்படம் எடுத்த பின் அதில் பணியாற்றுவதை எளிமையாக்கவும் உதவி செய்தது. இந்தத் தயாரிப்பு ஆப்பிள் நிறுவனத்தின் அபெர்ச்சர் என்னும் பயன்பாட்டிற்குப் போட்டியாக கொண்டு வரப்பட்டது.
- மே 2007: ஸீன்7 மென்பொருள் உரிமம் கையகப்படுத்தப்பட்டது.
- ஜூலை: அடோபி சவுன்ட்பூத் பயன்பாட்டை வெளியிட்டது. இந்தத் தயாரிப்பு ஏற்கனவே உள்ள அடோபி ஆடிஷனுக்குப் பதிலாக கொண்டு வரப்படவில்லை. செவ்வி குறித்து அதிக புலமை இல்லாதவர்களும் பணியாற்ற ஒரு சூழல் ஏற்படுத்தி தருவதற்காக இப்பயன்பாடு கொண்டு வரப்பட்டது.
- ஆகஸ்ட் 3, 2007: ஆத்தர்வேர் என்ற பயன்பாட்டின் தயாரிப்பை நிறுத்தப் போவதாக அறிவித்தது. ஆத்தர்வேர், மேக்ரோமீடியா-அடோபி சேர்க்கையின் போது கையகப்படுத்திய கருவிகளில் ஒன்று. இதனை அடோபி கேப்டிவேட் என்னும் பயன்பாடு பதிலீடு செய்தது.
- அக்டோபர் 2007: பஸ்வோர்டு (Buzzword) உரிமை கையகப்படுத்தப்பட்டது.
- நவம்பர் 12, 2007: தலைமை நிர்வாக அதிகாரியான புரூஸ் சிசென் (Bruce Chizen) தனது பதவியிலிருந்து விலகினார். அவருக்குப் பதிலாக டிசம்பர் 1 ஆம் தேதியிலிருந்து சாந்தனு நாராயண் தலைவர் மற்றும் தலைமை செயற்பாட்டு அதிகாரியாகப் பதவியேற்றார்.
# அடோபி சிஸ்டம்ஸ்

## நிறுவன நிகழ்வுகள்

#### 2008

- ஏப்ரல்: அடோபி மீடியாபிளேயர் என்னும் பயன்பாட்டை அடோபி வெளியிட்டது.
- 27 ஏப்ரல்: ட்ரீம்வீவர் நிறுவனத்திற்காக, தனது கோ லைவ் என்ற மீயுரை/ வலை உருவாக்க மென்பொருள் தயாரிப்பதையும் விற்பனை செய்வதையும் அடோபி நிறுத்தி விட்டது.
- 1 ஜூன்: அடோபி ஒருங்கிணைந்து பணியாற்றுவதற்கு ஏற்ற வலைப் பயன்பாடுகளின் தொகுப்பு கொண்ட Acrobat.com தளத்தை வெளியிட்டது.
- கிரியேட்டிவ் சுயிட் 4 என்னும் தொகுப்பை 2008 ஆம் ஆண்டு அக்டோபர் மாதத்தில் பல்வேறு விலை மதிப்பில் ஆறு வித பதிப்புகளுடன் கொண்டு வந்தது.
- ஆகஸ்ட் 29 - பிசினஸ் கேடலிஸ்ட் என்ற நிறுவனத்தை அடோபி கையகப்படுத்தியது.
- செப்டம்பர் 15 - ஆம்னிச்சரை அடோபி கையகப்படுத்தியது.
- நவம்பர் 10 - அடோபி 680 பணியாளர்களை பணி நீக்கம் செய்தது.
# அடோபி சிஸ்டம்ஸ்

## நிறுவன நிகழ்வுகள்

#### 2010

- அடோபி, சீனாவில் தான் நிர்வகித்து வரும் பெருநிறுவன வலைப்பின்னல் கட்டமைப்புக்கு எதிராக நடந்த "ஒருங்கிணைந்த தாக்குதலைப்" பற்றி விசாரித்து வருவதாக அறிவித்தது. இதே தாக்குதல் கூகுள் மற்றும் மேலும் 20 நிறுவனங்களுக்கு எதிராகவும் நடைபெற்றது.
# அடோபி சிஸ்டம்ஸ்

## நிறுவன நிகழ்வுகள்

### **போஸ்ட்ஸ்கிரிப்ட் (1982-1986)**

பல மொழிகளின் எழுத்து வடிவங்களை விவரிக்கும் வழிமுறைகளை உள்ளடக்கியதால் கணினி அச்சிடலுக்கான முதல் சர்வதேச தரநிலை வாந்த மென்பொருளாக போஸ்ட்ஸ்கிரிப்ட் இருந்தது. அடோப் 1988 இல் காஞ்சி அச்சுப்பொறித் தயாரிப்புகளைச் சேர்த்தது. வார்னாக் மற்றும் கெஷ்கே ஆகியோர் அச்சுக்கலப்பு உற்பத்தியாளருடன் இணைவதன் மூலம் போஸ்ட்ஸ்கிரிப்ட்டின் நம்பகத்தன்மையை அதிகரிக்க முடிந்தது. ஆனால் கணினி வரைபட எழுத்துருவுடன் (கம்ப்யூகிராஃப்) போஸ்ட்ஸ்கிரிப்ட் இணைந்து வேலை செய்ய முடியவில்லை, ஆனால் பின்னர் ஹெல்வெட்டிகா மற்றும் டைம்ஸ் ரோமன் எழுத்துருக்களுக்கு உரிமம் பெற லினோடைப் உதவியது (லினோட்ரான் 100 மூலம்). 1987 வாக்கில், 400 க்கும் மேற்பட்ட மூன்றாம் தரப்பு மென்பொருள் நிரல்கள், 19 அச்சுப்பொறி நிறுவனங்களுடன் உரிம ஒப்பந்தங்களுடன் தொழில்துறையின் தரமான அச்சுப்பொறி மொழியாக *போஸ்ட்ஸ்கிரிப்ட்* மாறியது.  
*போஸ்ட்ஸ்கிரிப்ட் மென்பொருளுக்குப்* பிறகு அடோப்பின் முதல் தயாரிப்புகள் மின்னணு எழுத்துருக்கள் ஆகும், அவை டைப் 1 என்ற தனியுரிம வடிவத்தில் வெளியிடப்பட்டன. கணினி அறிவியலாளர் பில் பாக்ஸ்டன் ஸ்டான்போர்ட் நிறுவனத்தை விட்டு வெளியேறிய பிறகு இதற்கான பணியினை ஏற்றார். இதே நேரத்தில் ஆப்பிள் நிறுவனம் *ட்ரூ டைப்* என்ற எழுத்துருவால் தரநிலைப் போட்டியை உருவாக்கியது. இது எழுத்துருவின் வெளிப்புறங்களால் உருவாக்கப்பட்ட பிக்சல் வடிவத்தின் முழு அளவிடுதல் மற்றும் துல்லியமான கட்டுப்பாட்டை வழங்கியது, மேலும் மைக்ரோசாப்ட் நிறுவனத்திற்கு அதற்கான உரிமத்தை வழங்கியது.
# அடோபி சிஸ்டம்ஸ்

## நிறுவன நிகழ்வுகள்

### படைப்பு மென்பொருள் (1986-1996) அறிமுகம்

ஆப்பிள் மேகிண்டோசிற்கான திசையன் அடிப்படையிலான வரைதல் நிரலான அடோப் இல்லஸ்ட்ரேட்டரை உருவாக்கியதன் மூலமாக, 1980 களின் நடுப்பகுதியில் நுகர்வோர் மென்பொருள் சந்தையில் அடோப் நுழைந்தது. நிறுவனத்தின் சொந்த எழுத்துரு மேம்பாட்டு மென்பொருளிலிருந்து வளர்ந்த இல்லஸ்ட்ரேட்டர், போஸ்ட்ஸ்கிரிப்ட்டால் இயக்கப்பட்ட ஊடொளி அச்சுப்பொறிகளைப் பிரபலப்படுத்த உதவியது. 1990 களின் நடுப்பகுதியில், அடோப் நிறுவனம் ப்ரேம் டெக்னாலஜி கார்ப்பரேஷனின் ஜான் மற்றும் தாமஸ் நோல் ஆகியோரிடமிருந்து போட்டோசாப், பிரேம் மேக்கர் ஆகியவற்றையும், ஆல்டஸ் நிறுவனத்தில் இருந்து ஆப்டர் எபெக்ட், பேஜ்மேக்கர் ஆகிய மென்பொருள்களை உருவாக்கியது அல்லது வாங்கியது. மேலும் அத்துடன் பின்னர் பிரீமியர் புரோ என்று அழைக்கப்பட்ட அடோப் பிரீமியரையும் 1991 இன் தொடக்கத்தில் வெளியிட்டது. ஆகஸ்ட் 1986 இல் இல்லஸ்ட்ரேட்டர் வளர்ச்சியடைந்த அதே நேரத்தில், அடோப் நாஸ்டாக் கலப்பு குறியீட்டில் கால் பதித்தது.  
ஆல்டசிடமிருந்து பேஜ்மேக்கர் மற்றும் ஆப்டர் எபெக்ட்ஸ் ஆகியவற்றைப் பெற்றதோடு, ஆல்டஸை கையகப்படுத்தியதன் மூலம், அடோப் படங்களுக்கான டிஃப் (TIFF) கோப்பு வடிவத்தின் மீது கட்டுப்பாட்டைப் பெற்றது.
# அடோபி சிஸ்டம்ஸ்

## நிறுவன நிகழ்வுகள்

### கிரியேட்டிவ் சூட் மற்றும் மேக்ரோமீடியா கையகப்படுத்தல் (2000-2009)

2000 ங்களில் இந்நிறுவனம் பல்வேறு முன்னேற்றங்களைக் கண்டது. இந்த பத்தாண்டுகளில் பல கையகப்படுத்தல்களை அடோப் நிறுவனம் மேற்கொண்டது அதன் முதல் குறிப்பிடத்தக்க கையகப்படுத்தல் 2002 இல் தொடங்கியது. அப்போது அடோப் கனேடிய நிறுவனமான ஜெட்ஃபர்ம் என்றும் அழைக்கப்படும் அக்ஸெலியோவை வாங்கியது. மே 2003 இல், சிண்ட்ரிலியம் சாப்ட்வேர் நிறுவனத்திடமிருந்து 16 மில்லியன் டாலர்களுக்கு ஒலித் தொகுப்பு (ஆடியோ எடிட்டிங்) மற்றும் ஒருங்கிணைந்த ஒலிப்பதிவு (மல்டிட்ராக் ரெக்கார்டிங் ) மென்பொருளான *கூல் எடிட் ப்ரோவை* வாங்கியது, அத்துடன் "லூபாலஜி" என்ற பெரிய வளைய நூலகத்தையும் வாங்கியது. அடோப் பின்னர் கூல் எடிட் ப்ரோவுக்கு அடோப் ஆடிஷன் என்று மறுபெயரிட்டது.  
2003 ஆம் ஆண்டில் நிறுவனம் அடோப் கிரியேட்டிவ் சூட்டின் முதல் பதிப்பை அறிமுகப்படுத்தியது, அதன் உருவாக்கமானது, அதன் அனைத்து மென்பொருள்களையும் ஒரே தொகுப்பாக இணைத்தது. கிரியேட்டிவ் சூட்டின் முதல் பதிப்பானது, இன்டெசைன் (பேஜ் மேக்கரின் அடுத்த வாரிசு) இல்லஸ்ட்ரேட்டர், போட்டோசாப், இமேஜ் ரெடி மற்றும் இன்காபி ஆகியவற்றை அறிமுகப்படுத்தியது. 2005 இல் கிரியேட்டீவ் சூட்டின் இரண்டாவது பதிப்பில் அடோப் அக்ரோபத், பிரீமியர் புரோ, கோலிவ், கோப்பு மேலாளர், அடோப் பிரிட்ஜ் மற்றும் அடோப் ட்ரீம் வீவர் ஆகியவற்றின் புதுப்பிக்கப்பட்ட பதிப்பும் இணைந்தது. குறிப்பாக மைக்ரோமீடியாவுடன் இணைந்து 3.4 பில்லியன் டாலர் கையகப்படுத்தியன் மூலம் அடோப் ட்ரீம் வீவர் வாங்கப்பட்டது.  
ட்ரீம்வீவரைக் கொண்டுவருவதோடு மட்டுமல்லாமல், மேக்ரோமீடியாவைக் கையகப்படுத்தல், $3.4 பில்லியன் பங்கு மாற்றமாக முடிக்கப்பட்டது, கோல்ட்பியூஷன், பங்களிப்பு, கேப்டிவேட், ப்ரீஸ் (அடோப் கனெக்ட் என்பதன் மறுபெயர்) டைரக்டர், பையர் வொர்க்சு, அடோபி விளாசு, விளாசு பேப்பர், அப்பாச்சி விளெக்சு, ப்ரீஹேண்ட், ஹோம்சைட், ஜேரன், பிரெசண்டர் மற்றும் ஆதர்வேர் மென்பொருள் ஆகியவை அடோப்பின் தயாரிப்பு வரிசையில் சேர்க்கப்பட்டது.  
ஏப்ரல் 2008 இல், அடோப் ஊடக இயக்கியை (*மீடியா பிளேயர்)* வெளியிட்டது. ஏப்ரல் 27 அன்று, டிரீம்வீவருக்கு ஆதரவாக அதன் விற்பனையை அதிகரிக்கும் பொருட்டு அடோப் அதன் பழைய மீயுரைக் குறியீட்டு மொழி /வலை மேம்பாட்டு மென்பொருளான கோ லைவ்- இன் வளர்ச்சி மற்றும் விற்பனையை நிறுத்தியது. அடோப் கோ லைவ் பயனர்களுக்கு ட்ரீம்வீவர் மீது தள்ளுபடியை வழங்கியது. மேலும் இணையப்பயிற்சிகள், இடப்பெயர்வு உதவியுடன் கோ லைவை இன்னும் பயன்படுத்துபவர்களை ஆதரிக்கிறது. ஜூன் 1 அன்று, அடோப் கூட்டுப்பணிகளுக்கான தொடர்ச்சியான வலைப் பயன்பாடுகளான அக்ரோபத் டாட் காமை அறிமுகப்படுத்தியது. போட்டோசாப்<nowiki/>பின் விண்டோஸ் பதிப்பில் 64-பிட் செயலாக்கம் உள்ளது. டிசம்பர் 3,2008 அன்று, அடோப் நிறுவனம் தனது 600 ஊழியர்களை (உலகளாவிய ஊழியர்களில் 8%) பலவீனமான பொருளாதார சூழலை காரணம் காட்டி பணிநீக்கம் செய்தது.  
செப்டம்பர் 15,2009 அன்று, அடோப் சிஸ்டம்ஸ் இணையச் சந்தை மற்றும் வலைப்பகுப்பாய்வு நிறுவனமான ஓம்னிச்சரை 1.8 பில்லியன் டாலருக்கு வாங்குவதாக அறிவித்தது. இந்த ஒப்பந்தம் அக்டோபர் 23,2009 அன்று நிறைவடைந்தது. ஓம்னிச்சர் நிறுவனத்தின் முன்னாள் தயாரிப்புகள் அடோப் மார்க்கெட்டிங் கிளவுடுடன் ஒருங்கிணைக்கப்பட்டன.  
நவம்பர் 10,2009 அன்று, நிறுவனம் மேலும் 680 ஊழியர்களை பணிநீக்கம் செய்தது.
# அடோபி சிஸ்டம்ஸ்

## நிறுவன நிகழ்வுகள்

### அடோபி விளாசு முடிவு, பாதுகாப்பு மீறல் மற்றும் பணியாளர் இழப்பீடு வகுப்பு நடவடிக்கை (2010-2014)

2010 ஆம் ஆண்டு அடோப் நிறுவனத்திற்கு சர்ச்சைகள் நிறைந்ததா அமைந்தது. ஆப்பிள் நிறுவனத் தயாரிப்புகளான ஐபோன், ஐபாட் மற்றும் பிற தயாரிப்புகளில் அடோப் பிளாசுக்கு ஆதரவளிக்காதது குறித்து ஆப்பிள் நிறுவனத்துடன் தொடர்ந்து வாதங்கள் செய்யப்பட்டன. முன்னாள் ஆப்பிள் தலைமை நிர்வாக அதிகாரி ஸ்டீவ் ஜாப்ஸ் பிளாஷ் போதுமான நம்பகத்தன்மை உடையதோ, பாதுகாப்பானதோ அல்ல என்று கூறினார், அதே நேரத்தில் அடோப் நிர்வாகிகள் ஆப்பிள் iOS இயங்குதளத்தின் மீது கட்டுப்பாட்டை பராமரிக்க விரும்புவதாக வாதிட்டனர். ஏப்ரல் 2010 இல், ஸ்டீவ் ஜாப்ஸ் ஒரு இடுகையை வெளியிட்டார் அதில் *ப்ளாஷ் பற்றிய எண்ணங்கள்* என்ற தலைப்பில் அங்கு அவர் ஃப்ளாஷைப் பற்றிய தனது எண்ணங்களையும் ஹெச் டி எம் எல்-5 இன் எழுச்சியையும் கோடிட்டுக் காட்டினார். அடோப் ஜூலை 2010 இல், *டே சாப்ட்வேரை* வாங்கியது, அவற்றின் சி.க்யூ முதலான பல தயாரிப்புகள், அலைபேசி ஆகியவற்றை அடோப் ஒருங்கிணைத்தது.  
ஜனவரி 2011 இல், அடோப் டெம்டெக்ஸின் பார்வையாளர்-உகப்பாக்க மென்பொருளை அதன் இணையச் சந்தைத் தொகுப்பில் சேர்க்கும் நோக்கத்துடன் டெம்டெக்ஸ் இன்க் நிறுவனத்தை கையகப்படுத்தியது. 2011 இல், போட்டோசாப் வேர்ல்ட் என்ற ஒரு புதிய அலைபேசிப் புகைப்படச் சேவையை அடோப் வெளியிட்டது. கரோசல் என்பது ஐபோன், ஐபாட் மற்றும் மேக் கணினிக்கான ஒரு புதிய பயன்பாடாகும். இது போட்டோசாப் லைட்ரூம் தொழில்நுட்பத்தைப் பயன்படுத்தி பயனர்கள் அனைத்து தளங்களிலும் படங்களை சரிசெய்யவும் நன்றாக ட்யூன் செய்யவும் அனுமதிக்கிறது. புகைப்படங்களை தானாகவே ஒத்திசைக்கவும், பகிரவும், உலாவவும் பயனர்களை கரோசல் அனுமதித்தது. அதே ஆண்டு அக்டோபரில், *போன் கேப்* என்ற அலைபேசி பயன்பாட்டு மேம்பாட்டு கட்டமைப்பை உருவாக்கிய நிடோபி மென்பொருள் நிறுவனத்தை அடோப் வாங்கியது. கையகப்படுத்துதலின் ஒரு பகுதியாக, ஃபோன் கேப்பின் மூலக் குறியீடு ருள் அப்பாச்சி அறக்கட்டளைக்குச் சமர்ப்பிக்கப்பட்டது, அங்கு அது அப்பாச்சி கார்டோவா என ஆனது.  
நவம்பர் 2011 இல், விளாசு பதிப்பு 11.1 ஐத் தொடர்ந்து அலைபேசிச் சாதனங்களுக்கான விளாசு வளர்ச்சியை நிறுத்துவதாக அறிவித்தது. அதற்கு பதிலாக, அலைபேசிச் சாதனங்களுக்கான ஹெச் டி எம் எல்-5 யில் அதிகக் கவனம் செலுத்தியது. டிசம்பர் 2011 இல், அடோப் தனியார் கட்டுப்பாட்டில் உள்ள எஃபிசியன்ட் ஃபிரன்டியரை வாங்குவதற்கான உறுதி ஒப்பந்தத்தில் கையெழுத்திட்டதாக அறிவித்தது.  
டிசம்பர் 2012 இல், அடோப் ஒரு புதிய 280,000 சதுர அடி (26,000 மீ 2) நிறுவன வளாகத்தை உட்டாவில் உள்ள லெகியில் திறந்தது.  
2013 ஆம் ஆண்டில், அடோப் ஒரு பெரிய பாதுகாப்பு மீறலை சந்தித்தது. நிறுவனத்தின் மென்பொருளுக்கான மூலக் குறியீட்டின் பரந்த பகுதிகள் திருடப்பட்டு இணையத்தில் வெளியிடப்பட்டன மேலும் அடோப்பின் வாடிக்கையாளர்களின் 150 மில்லியனுக்கும் அதிகமான பதிவுகள் பதிவிறக்கத்திற்கு உடனடியாக கிடைக்கச் செய்யப்பட்டன. 2012 ஆம் ஆண்டில், அடோப் ஹேக் மூலம் சுமார் 40 மில்லியன் கட்டண அட்டை தகவல்கள் திருடப்பட்டன.  
2013 ஆம் ஆண்டில் கலிபோர்னியா கூட்டாட்சி மாவட்ட நீதிமன்றத்தில் அடோப் மற்றும் மூன்று சிலிக்கான் பள்ளத்தாக்கை தளமாகக் கொண்ட அடோப் மற்றும் மற்ற மூன்று நிறுவனங்களுக்கு எதிராக, ஊழியர்களின் இழப்பீட்டை நிறுவனம் மறைத்ததாகக் குற்றம் சாட்டி, ஒரு வகுப்பு நடவடிக்கை வழக்கு தாக்கல் செய்யப்பட்டது. மே 2014 இல், அடோப், ஆப்பிள், கூகுள் மற்றும் இன்டெல் ஆகிய நான்கு நிறுவனங்கள், வழக்கைத் தீர்க்க நான்கு நிறுவனங்களின் 64,000 ஊழியர்களுடன், $324.5 மில்லியன் தொகையை செலுத்த ஒரு ஒப்பந்தத்தை எட்டியது தெரியவந்தது.